CELEX: 32011R0496
Language: lt
Date: 2011-05-20 00:00:00
Title: 2011 m. gegužės 20 d. Komisijos įgyvendinimo reglamentas (ES) Nr. 496/2011 dėl leidimo naudoti natrio benzenkarboksilatą kaip nujunkytų paršelių pašarų priedą (leidimo turėtojas – Kemira Oyj)  Tekstas svarbus EEE

21.5.2011   
            
            
               LT
            
            
               Europos Sąjungos oficialusis leidinys
            
            
               L 134/9
            
         KOMISIJOS ĮGYVENDINIMO REGLAMENTAS (ES) Nr. 496/2011
   2011 m. gegužės 20 d.
   dėl leidimo naudoti natrio benzenkarboksilatą kaip nujunkytų paršelių pašarų priedą (leidimo turėtojas – Kemira Oyj)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti natrio benzenkarboksilatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti natrio benzenkarboksilatą kaip nujunkytiems paršeliams skirtą pašarų priedą, skirtiną prie priedų kategorijos „zootechniniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2011 m. vasario 1 d. priimtoje nuomonėje (2) padarė išvadą, kad siūlomomis naudojimo sąlygomis priede nurodyta medžiaga nedaro nepageidaujamo poveikio gyvūnų sveikatai, žmonių sveikatai arba aplinkai ir kad naudojant šį priedą labai padidėja tikslinių rūšių galutinė kūno masė ir pagerėja pašaro perdirbimo veiksmingumas. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija.
            
         
               (5)
            
            
               Atlikus medžiagos vertinimą nustatyta, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Todėl reikėtų leisti naudoti šią medžiagą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2011 m.); 9(2):2005.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg veikliosios medžiagos kilograme visaverčio pašaro, kurio drėgnis yra 12 %
               
            
                  
                     Zootechniniai priedai: kiti zootechniniai priedai (veiklos parametrų gerinimas)
                  
               
            
                  4d 5
               
               
                  Kemira Oyj
               
               
                  Natrio benzenkarboksilatas
               
               
                  
                               
                           
                           
                              
                                 Priedo sudėtis
                              
                              Natrio benzenkarboksilatas: ≥ 99,9 %
                           
                        
                               
                           
                           
                              
                                 Veiklioji medžiaga
                              
                              Natrio benzenkarboksilatas
                              C7H5O2Na
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Natrio benzenkarboksilatui pašarų priede nustatyti: titrimetrinis metodas (Europos farmakopėjos monografija 01/2008:0123)
                                       
                                    
                                           
                                       
                                       
                                          Natrio benzenkarboksilatui premiksuose ir pašaruose nustatyti: didelio slėgio skysčių chromatografijos metodas naudojant UV detektorių.
                                       
                                    
                        
               
                  Paršeliai (nujunkyti)
               
               
                  —
               
               
                  —
               
               
                  4 000
               
               
                  
                              1.
                           
                           
                              Priedas nemaišomas su kitais benzenkarboksirūšties arba benzenkarboksilatų šaltiniais.
                           
                        
                              2.
                           
                           
                              Pašarų papildais, kurių sudėtyje yra natrio benzenkarboksilato, tiesiogiai šerti paršelių negalima.
                           
                        
                              3.
                           
                           
                              Paršeliams (nujunkytiems), kurių svoris neviršija 35 kg.
                           
                        
                              4.
                           
                           
                              Mažiausia rekomenduojama dozė 4 000 mg/kg.
                           
                        
                              5.
                           
                           
                              Sauga: tvarkant produktą reikia dėvėti kvėpavimo takų apsaugos priemones, akinius ir pirštines.
                           
                        
               
                  2021 m. birželio 10 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.